Wendy Holdener

Wendy Holdener (sündinud 12. mail 1993 Unteribergis) on Šveitsi mäesuusataja, kelle põhiala on slaalom.

2017. aasta maailmameistrivõistlustel Sankt Moritzis võitis ta Alpi kahevõistluses kuldmedali ja slaalomis hõbemedali.

2018. aasta taliolümpiamängudel Pyeongchangis võitis ta slaalomis hõbemedali ja Alpi kahevõistluses pronksmedali ning tuli võistkonnavõistluses olümpiavõitjaks.

Ka 2019. aasta maailmameistrivõistlustel Åres tuli ta Alpi kahevõistluses maailmameistriks.

Maailma karikasarjas tegi ta debüüdi 2010. aasta oktoobris. Esimest korda jõudis ta poodiumile 10. märtsil 2013, kui oli Saksamaal Ofterschwangis slaalomis kolmas. Esimese võidu saavutas ta 23. veebruaril 2016 Stockholmis, kus võitis paralleelslaalomi. Slaalomis on ta poodiumile jõudnud 14 korral, kuid pole sellel alal etappe võitnud.

Hooajal 2017–2018 tuli ta MK-sarja üldarvestuses teiseks.

 Saavutused 
 27px Olümpiamängudel 
 2018  Pyeongchangis
 15px olümpiavõitja võistkonnavõistluses
 15px hõbemedal slaalomis
 15px pronksmedal Alpi kahevõistluses

 Maailmameistrivõistlustel 
 2017  Sankt Moritzis
  maailmameister Alpi kahevõistluses
  hõbemedal slaalomis
 2019  Åres
  maailmameister Alpi kahevõistluses
  maailmameister võistkonnavõistluses

 Juunioride maailmameistrivõistlustel 
 2011  Crans-Montanas
  kuldmedal Alpi kahevõistluses
  hõbemedal kiirlaskumises
  pronksmedal suurslaalomis

 Maailma karikasarjas 
 Üldkarikas
 2. koht: 2018
 Slaalomikarikas
 2. koht: 2018
 3. koht: 2016, 2017
 Alpi kahevõistluse karikas
 1. koht: 2016, 2018
 3. koht: 2017
Wendy Holdener on osalenud (seisuga 16. veebruar 2019) 175 maailma karikasarja etapil ja jõudnud esikolmikusse 29 korral, neist kolm etappi on ta võitnud.

 Maailma karikasarja etapivõidud 
Jrk-nrAastaKuupäevKohtRiikAla1.2016 23. veebruar   Stockholm    paralleelslaalom2.2016 13. märts Lenzerheide  Alpi kahevõistlus3.2015 26. jaanuar Lenzerheide  Alpi kahevõistlus

 Välislingid 

 Wendy Holdener FIS-i kodulehel
 Wendy Holdener Ski-db.com lehel

Kategooria:Šveitsi mäesuusatajad
Kategooria:Sündinud 1993